নিউজিল্যান্ডে ইসলাম
নিউজিল্যান্ডে ইসলাম একটি সংখ্যালঘু ও বর্ধনশীল ধর্ম। ২০১৭ সালের হিসাব মতে দেশটিতে ৫৭,২৭৬ মুসলমান বসবাস করেন, যা মোট জনসংখ্যার প্রায় ১.৩ শতাংশের প্রতিনিধিত্ব করে। ১৯০০ এর দশক থেকে শুরু করে ১৯৬০ সাল পর্যন্ত দক্ষিণ এশিয়া এবং পূর্ব ইউরোপ থেকে অল্প সংখ্যক মুসলিম অভিবাসী প্রথম নিউজিল্যান্ডে এসে বসতি স্থাপন করেছিল। নিউজিল্যান্ডের সংখ্যাগরিষ্ঠ মুসলিমরা সুন্নি। তবে একটি বৃহৎ সংখ্যালঘু শিয়া মুসলিম সম্প্রদায় ও কিছু আহমদী মুসলিম আছে। ১৯৭০ এর দশকে ফিজি-ভারতীয়দের আগমনের সাথে সাথে নিউজিল্যান্ড বৃহৎ মাপের মুসলিম অভিবাসন শুরু হয়। এরপর ১৯৯০ এর দশকে বিভিন্ন যুদ্ধ-বিধ্বস্ত দেশ থেকে উদ্বাস্তুরা নিউজিল্যান্ড আসে। নিউজিল্যান্ডের প্রথম ইসলামি সেন্টারটি ১৯৫৯ সালে খোলা হয়েছিল। এখন সেখানে বেশ কয়েকটি মসজিদ এবং দুটি ইসলামি স্কুল রয়েছে।